**Tájékoztató a munkáltatói visszaélés‐bejelentési rendszerről**

A VÁLL-KER Kft. („VÁLL-KER”) számára a nyílt és tisztességes üzleti magatartás, a jogszabályok betartása kiemelt cél; munkavállalóitól, beszállítóitól, valamint további szerződéses partnereitől ugyanezt várja el.

A VÁLL-KER a működését veszélyeztető információkkal, a bűncselekményekkel, szabálysértésekkel, korrupcióval, a munkahelyi környezetben okozott károkkal és minden hasonló, fontosnak ítélt esettel kapcsolatban biztosítja a bejelentés lehetőségét. A bejelentést ‐ a panaszokról és a közérdekű bejelentésekről szóló 2013. évi CLXV. törvény (Panasz törvény) alapján, ‐ a munkáltatói visszaélés‐bejelentési rendszer segítségével tehetik meg a VÁLL-KER munkavállalói, a VÁLL-KER társasággal szerződéses viszonyban álló, vagy olyan személyek, akiknek a bejelentés megtételéhez vagy a bejelentés tárgyát képező magatartás orvoslásához méltányolható jogos érdekük fűződik.

*A visszaélés‐bejelentési rendszer működtetésének, a személyes adatok kezelésének szabályai:*

A bejelentési rendszerbe a VÁLL-KER munkavállalói, valamint a VÁLL-KER társasággal szerződéses viszonyban álló, vagy olyan személyek tehetnek bejelentést, akiknek a bejelentés megtételéhez vagy a bejelentés tárgyát képező magatartás orvoslásához méltányolható jogos érdekük fűződik.

A bejelentés megtételekor a bejelentő nevét és lakcímét, jogi személy bejelentő esetén annak székhelyét és a bejelentést benyújtó törvényes képviselőjének nevét köteles megadni, továbbá **nyilatkoznia kell arról, hogy a bejelentést jóhiszeműen teszi olyan körülményekről, amelyekről** **tudomása van**, vagy kellő alappal feltételezi, hogy azok valósak. Rosszhiszemű bejelentés esetén a Panasz törvény 3. § (4) bekezdésében foglaltakat kell alkalmazni.

A Panasz törvény 14. § (3) bekezdése alapján a bejelentési rendszerben különleges személyes adat kezelése tilos, emellett a Panasz törvény 14. § (4) bekezdése alapján a bejelentési rendszerből haladéktalanul törölni kell a bejelentésben nem érintett harmadik személyre vonatkozó, a bejelentés kivizsgálásához nem szükséges, valamint a Panasz törvény szerint nem kezelhető adatokat.

A bejelentési‐rendszer jogszabályoknak megfelelő működése érdekében a bejelentés nem tartalmazhat a hivatkozott rendelkezések szerinti személyes adatokat.

A VÁLL-KER a vizsgálat során minden személyes adatot bizalmasan kezel. A VÁLL-KER célja, hogy minden bejelentéssel összefüggésben biztosítsa a kivizsgálás lehetőségét, ugyanakkor a kivizsgálás a Panasz törvény rendelkezései szerint a következő esetekben mellőzhető:

* A név nélküli vagy azonosíthatatlan bejelentő által megtett bejelentés esetén;
* A korábbival azonos tartalmú, ugyanazon bejelentő által tett ismételt bejelentés esetén;
* A sérelmezett tevékenységről vagy mulasztásról való tudomásszerzéstől számított hat hónap után megtett bejelentés esetén;
* Amennyiben a közérdek vagy a nyomós magánérdek sérelme a bejelentésben érintett személy jogainak korlátozásával nem áll arányban.

A bejelentést a körülmények által lehetővé tett legrövidebb időn belül kivizsgálásra kerül. A bejelentés kivizsgálására annak beérkezésétől számított 30 nap áll rendelkezésre, amely határidőtől - név nélküli vagy azonosíthatatlan bejelentő által megtett bejelentés kivételével - csak különösen indokolt esetben, a bejelentő egyidejű tájékoztatása mellett lehet eltérni. A vizsgálat időtartama a 3 hónapot nem haladhatja meg.

Abban az esetben, ha a vizsgálat alapján a bejelentés nem megalapozott, vagy további intézkedés megtétele nem szükséges, a bejelentésre vonatkozó adatokat a vizsgálat befejezését követő 60 napon belül törölni kell.

Amennyiben a vizsgálat alapján intézkedés megtételére kerül sor ‐ ideértve a bejelentő személlyel szemben jogi eljárás vagy fegyelmi intézkedés megtétele miatti intézkedést is ‐ a bejelentésre vonatkozó adatokat a bejelentési rendszerben legfeljebb a bejelentés alapján indított eljárások jogerős lezárásáig lehet kezelni.

A bejelentés kivizsgálása során a személyes adatokhoz a VÁLL-KER belső szabályzatában meghatározott, rendkívül szűk személyi kör jogosult hozzáférni.

A bejelentés kivizsgálására annak beérkezésétől számított 30 nap áll rendelkezésre, amely határidőtől ‐ név nélküli vagy azonosíthatatlan bejelentő által megtett bejelentés kivételével ‐ csak különösen indokolt esetben, a bejelentő egyidejű tájékoztatása mellett lehet eltérni. Az azonosítható bejelentőt

a kivizsgálás eredményéről, valamint a megtett intézkedésekről a VÁLL-KER tájékoztatja. A vizsgálat időtartama a 3 hónapot nem haladhatja meg.

*Elérhetőségek:*

A VÁLL-KER a munkáltatói visszaélés‐bejelentési rendszerébe az alábbi elérhetőségeken várja a bejelentéseket:

E‐mail cím: bejelentes@vall-ker.hu

Telefonszám: 0036306062604